system
Răspunde în limba română, în stilul Wikipedia, cat mai corect gramatical.
user
Ce informații concise poți oferi despre Schaerbeek?
assistant
Schaerbeek în franceză sau Schaarbeek în neerlandeză (ambele sunt denumiri oficiale) este una din cele 19 comune din Regiunea Capitalei Bruxelles, Belgia. Este situată în partea de nord-est a aglomerației Bruxelles, și se învecinează cu comunele Bruxelles, Saint-Josse-ten-Noode, Evere, Etterbeek și Woluwe-Saint-Lambert.

Schaerbeek este compus din numeroase cartiere în general foarte populare și cosmopolite. În partea din vest a comunei, situată în apropierea căilor ferate din nordul capitalei, se găsește o puternică comunitate turcă  și marocană. Partea de est a comunei este considerată o locație mai selectă datorită situării acesteia în apropierea instituțiilor Uniunii Europene, a aeroportului și a centrului financiar din nordul Bruxelles-ului. 

Comuna conține câteva locuri interesante cum ar fi parcul Josaphat, primăria (construită în 1887 de către Jules-Jacques Van Ysendijck), biserica Sainte-Marie, casa artelor Maison des Arts, și numeroase case construite în stil art nouveau și art deco. Casa Autriche, este chiar prima casă construită de Victor Horta în regiunea Bruxelles-ului.

Locuitori celebri 
 Jacques Brel, cântăreț belgian celebru (1929-1978)
 Paul-Henri Spaak, politician (1899-1972)
 René Magritte, pictor suprarealist (1898-1967)
 Paul Deschanel, politician francez și președinte al Franței (1855-1922)
 Michel de Ghelderode, scriitor (1898-1962), 
 Roger Somville, pictor (n. 1923)
 Jean Roba, autor de benzi desenate (1930-2006)
 Claude Coppens, pianist și compozitor (n. 1936)
 Alain Hutchinson, politician (n. 1949)
 Daniel Ducarme, politician (b. 1954)

Orașe înfrățite 
  Houffalize, Belgia, din 1952;
  Québec, Canada, din 1976;
  Vicovu de Sus, România, din 1989;
  Anyang, China, din 1985,
  Dardania, Pristina, Kosovo, din 1999;
  Prairie Village, Kansas, SUA, din 2000;
  Al-Hoceima, Maroc, din 2003;
  Beyoğlu, Turcia, din 2004;

Comune din Regiunea Bruxelles